Αθανάσιος Τσαλδάρης

Ο Αθανάσιος Τσαλδάρης (1921 - 4 Οκτωβρίου 1997) ήταν Έλληνας πολιτικός.

Βιογραφία
Γεννήθηκε στην Αθήνα και ήταν γιος του πρώην πρωθυπουργού Κωνσταντίνου Τσαλδάρη. Σπούδασε νομικά στο πανεπιστήμιο Αθηνών και συμπλήρωσε τις σπουδές του στο πανεπιστήμιο Κολούμπια της Νέας Υόρκης.

Πρωτοεξελέγη βουλευτής το 1964 με την υποστήριξη της ΕΡΕ και από το 1974 εκλεγόταν συνεχώς μέχρι το θάνατό του με το ψηφοδέλτιο της Νέας Δημοκρατίας. Στις κυβερνήσεις Καραμανλή διετέλεσε υφυπουργός κοινωνικών υπηρεσιών το 1974, το 1976 υφυπουργός συγκοινωνιών και την περίοδο 1977-1980 υφυπουργός προεδρίας . Την περίοδο 1980-1981 διετέλεσε υφυπουργός προεδρίας στην κυβέρνηση Γεωργίου Ράλλη. Τον Ιούνιο του 1989 εξελέγη πρόεδρος της Βουλής των Ελλήνων και επανεξελέγη τον Απρίλιο του 1990. Παρέμεινε στο προεδρικό αξίωμα μέχρι το 1993. Τον Μάρτιο του 1995 ήταν υποψήφιος Πρόεδρος της Δημοκρατίας με πρόταση της ΝΔ, η οποία τον υποστήριξε με τους 109 βουλευτές της και στις τρεις ψηφοφορίες. Την περίοδο 1985-1989 διετέλεσε γραμματέας της Κοινοβουλευτικής Ομάδας της ΝΔ.

Απεβίωσε στις 4 Οκτωβρίου του 1997 από καρκίνο και ετάφη δημοσία δαπάνη στο Α΄ νεκροταφείο Αθηνών με τιμές εν ενεργεία πρωθυπουργούΣΥΝΤΟΜΟ ΒΡΑΔΙΝΟ ΔΕΛΤΙΟ ΕΙΔΗΣΕΩΝ - 6.10.1997 , Macedonian Press AgencyΠΥΣ 63/1997 "Απόδοση τιμών στον πρώην Πρόεδρο της Βουλής των Ελλήνων Αθανάσιο Τσαλδάρη" (ΦΕΚ Α΄ 198/1997). Ήταν παντρεμένος με την Πανδώρα Παπαδάτου και είχαν μια κόρη, τη Μάουζη, η οποία είναι πρόεδρος του Λυκείου Ελληνίδων. Στο Κολωνάκι, υπάρχει μια πλατεία με το όνομά του (πρώην πλατεία Λυκαβηττού).

Αναφορές

Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Κοινωνικών Υπηρεσιών
Κατηγορία:Έλληνες υφυπουργοί Συγκοινωνιών
Κατηγορία:Έλληνες υφυπουργοί Προεδρίας
Κατηγορία:Πρόεδροι της Βουλής των Ελλήνων
Κατηγορία:Οικογένεια Τσαλδάρη
Κατηγορία:Έλληνες πολιτικοί του 20ού αιώνα
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών